b'\n_START_ARTICLE_\nGruzijos v\xc4\x97liava\n_START_PARAGRAPH_\nOficiali Gruzijos v\xc4\x97liava \xe2\x80\x93 \xe2\x80\x9epenki\xc5\xb3 kry\xc5\xbei\xc5\xb3 v\xc4\x97liava\xe2\x80\x9c, baltame sta\xc4\x8diakampyje simetri\xc5\xa1kas raudonas su galais iki kra\xc5\xa1t\xc5\xb3 kry\xc5\xbeius, aplink j\xc4\xaf baltuose v\xc4\x97liavos kampuose keturi raudoni ma\xc5\xbeesni lygi\xc5\xb3 gal\xc5\xb3 kry\xc5\xbeiai._NEWLINE_Atkurta 2004 m. sausio 14 d. po apytiksliai 500 met\xc5\xb3. Tai viduram\xc5\xbei\xc5\xb3 Gruzijos karalyst\xc4\x97s v\xc4\x97liava.\n_START_SECTION_\nV\xc4\x97liavos istorija\n_START_PARAGRAPH_\n"Penki\xc5\xb3 kry\xc5\xbei\xc5\xb3 v\xc4\x97liava" buvo naudojama jau XIII am\xc5\xbeiuje. Pagrindinis v\xc4\x97liavos elementas \xe2\x80\x93 \xc5\xa0v. Jurgio kry\xc5\xbeius (dar naudojamas Anglijos v\xc4\x97liavoje), kuris vadinamas Gruzijos serg\xc4\x97toju. Pagal heraldikos specialist\xc4\x85 Giorgi Gabeskiria, keturi papildomi kry\xc5\xbeiai prid\xc4\x97ti valdant Jurgiui V, kuris i\xc5\xa1var\xc4\x97 mongolus. Tuo metu panaudotas Jeruzal\xc4\x97s kry\xc5\xbeiaus atitikmuo, kaip \xc5\xa1ventos \xc5\xbeem\xc4\x97s simbolis, kuris pana\xc5\xa1us \xc4\xaf didel\xc4\xaf kry\xc5\xbei\xc5\xb3 apsupt\xc4\x85 keturiais ma\xc5\xbeesniais._NEWLINE_1991 m. atsiskyrus nuo Taryb\xc5\xb3 S\xc4\x85jungos, v\xc4\x97liav\xc4\x85 prad\xc4\x97jo naudoti Gruzijos patriotai. Daugelis gyventoj\xc5\xb3 nor\xc4\x97jo atkurti \xc5\xa1i\xc4\x85 v\xc4\x97liav\xc4\x85 kaip \xc5\xa1alies valstybingumo simbol\xc4\xaf, bet Gruzijos parlamentas jos nepatvirtino. Prezidento Eduardo \xc5\xa0evardnadz\xc4\x97s (Eduard Shevardnadze) iniciatyva buvo paliktas 1990 met\xc5\xb3 v\xc4\x97liavos variantas. \xc5\xa0i\xc4\x85 v\xc4\x97liav\xc4\x85, kaip opozicij\xc4\x85 Eduardo \xc5\xa0evardnadz\xc4\x97s vykdomai politikai, naudojo oponuojan\xc4\x8dios partijos._NEWLINE_2004 m. sausio 14 d. dabartin\xc4\x97 v\xc4\x97liava galiausiai buvo patvirtinta parlamente ir formaliai \xc4\xafteisinta sausio 25 dabartinio prezidento Micheilo Saaka\xc5\xa1vilio.\n_START_SECTION_\nNepriklausomos Gruzijos v\xc4\x97liava (1918-1921, 1990-2004)\n_START_PARAGRAPH_\n1918\xe2\x80\x931921 Gruzijos respublika buvo patvirtinusi trispalv\xc4\x97s v\xc4\x97liavos variant\xc4\x85 (\xc5\xber. de\xc5\xa1in\xc4\x97je). V\xc4\x97liavos autorius \xe2\x80\x93 Jakobas Nikoladz\xc4\x97 \xe2\x80\x93 tapytojas. Sovietams okupavus Gruzij\xc4\x85 1921 ir 1990 m. Lapkri\xc4\x8dio 14 d. tapus TSRS dalimi, v\xc4\x97liava buvo panaikinta.'